Lav et referat af nedenstående tekst:

Tekst:
Klokken 02.39 i nat går tyverialarmen på produktionsskolen på Sohngaardsholmsvej i Aalborg, og Nordjyllands Politi sender en hundepatrulje, der befinder sig i området, til stedet. På skolen er der knust en rude, og med det samme sætter hundepatruljen snuden i sporet og sætter efter tyven eller tyvene. - Der er mudret i området, og sporet fører mod øst. Vi sender flere patruljer i den retning, og den ene patrulje når dårligt nok at få parkeret, inden to forpustede mænd, som vi kender ganske godt i forvejen, nærmest løber i armene på betjentene. De har både mudder på sko og tøj, og den ene har skåret sig, så de bliver anholdt på stedet, fortæller Jesper Sørensen, vagtchef hos Nordjyllands Politi. Mændene havde ikke umiddelbart nogle tyvekoster på sig, men længere tilbage på sporet har hundene fået færten af noget. - Over 1200 meter i alt har hundene fulgt tyvenes spor, og de finder en nedgravet container, der indeholder en stjålet computer. Så de to mænd har overnatten i kælderen under politigården, forklarer vagtchefen, der kun har ros tilovers for sine firbenede kollegaer. - Det er flot gået af hundene og hundeførerne. Deres arbejde førte jo til, at vi både fik tyve og koster. Politiets jurister skal nu vurdere, om de to anholdte fremstilles i grundlovsforhør og sigtes for tyveri.

Referat:
To tyve blev natten til mandag taget på fersk gerning af politiet. Ros til  hundepatruljer fra vagtchef.